
Az orosz illetve német névszók morfológiai rendszerének problémái és megujítási kísérlete 

Jelen munka célja, hogy a jelenkori német és orosz nyelvek egyes szófajait egymással összehasonlítsa. Az elemzés a főnevek, melléknevek és névmások szófajaira terjed ki. Az említett szófajok morfológiai sajátosságaik alapján kerülnek elemzésre. Némely résznél szemantikai szempontokat is bevetek, mivel egyik-másik morfológiai jelenség gyakran szemantikai háttérrel is rendelkezik.
Egyes nyelvtani kategóriáknál vagy a nyelvtani rendszerben lévő besorolásoknál
(a közös nem mint morfológiai ragozási kategória az oroszban, Singulariatantumok, az élő- és élettelen főnév kategóriája és a névmások alcsoportokba való besorolása) felhívom a figyelmet bizonyos grammatikai modellek problémáira, amelyek különböző okokból erednek. A fejezetek során több nyelvtani műre is hivatkozok és gyakorta nyúlok vissza fogalmakhoz, amelyek az érvelésemhez nagymértékben hozzájárulnak. Némely problémás terület esetén megoldási javaslatokat is megfogalmazok. 



